คริสติน่า อากีล่าร์

**คริสติน่า อากีล่าร์** (เกิด31 ตุลาคม พ.ศ. 2509) ชื่อเล่น **ติ๊นา** เป็นนักร้องชาวไทย เธอได้รับฉายาว่า ราชินีเพลงแดนซ์ Queen of Dance เมืองไทย และราชินีล้านตลับ คริสติน่าเป็นนักร้องหญิงไทยที่มียอดจำหน่ายเทปทะลุล้านตลับเป็นคนแรกของประเทศไทย และยังเป็นนักร้องหญิงคนเดียวที่สร้างสถิติมียอดจำหน่ายเทปเกินล้านตลับรวดเดียวถึง 4 ชุด (ชุดที่ 1-4) ได้แก่ นินจา คริสติน่า, อาวุธลับ, Red Beat รหัสร้อน, และ Golden Eye โดยเฉพาะชุดที่ 3 Red Beat รหัสร้อน มียอดขายสูงถึง 3.5 ล้านตลับ ทำให้เธอเป็นนักร้องหญิงไทยที่มียอดขายสูงสุดตลอดกาล และมียอดจำหน่ายรวมทุกอัลบั้มถึง 11 ล้านชุด โดยยังไม่มีใครสามารถทำลายสถิตินี้ได้ เธอได้รับรางวัลจากงานระดับโลกอย่าง MTV Video Music Awards หรือ MTV VMAs ในปี ค.ศ. 1992

## ประวัติ
คริสติน่า อากีล่าร์ เกิดเมื่อวันจันทร์ที่ 31 ตุลาคม พ.ศ. 2509 เป็นบุตรสาวคนโตจากทั้งหมดสามคนของโทนี อากีล่าร์ นักดนตรีชาวฟิลิปปินส์เชื้อสายสเปน กับมากาเร็ต อากีล่าร์ เป็นลูกครึ่งฝรั่งเศส จีน และเวียดนาม คริสติน่ามีน้องชายคือ แอนโทนี และน้องสาวชื่อ เทเรซา เธอและครอบครัวนับถือศาสนาคริสต์นิกายโรมันคาทอลิกตามบิดา คริสติน่าเริ่มเรียนหนังสือตั้งแต่ชั้นอนุบาลจนจบไฮสคูลที่โรงเรียนฝรั่งเศสนานาชาติ กรุงเทพ (Lycee Francais International de Bangkok) และจบการศึกษาระดับปริญญาตรี ด้านเลขานุการการบริหารจาก ISEA-ITL Groupe Ecole des Cadres ประเทศฝรั่งเศส

ในปี พ.ศ. 2527 เธอได้เข้าร่วมประกวดเวทีนางสาวไทย ซึ่งกลับมาจัดประกวดอีกครั้ง เธอใช้ชื่อในการประกวดว่า ตรีจินดา อากีล่าร์สกุล เข้ารอบ 15 คนสุดท้ายต่อมาเธอก็ได้ถ่ายแบบโฆษณาสินค้าต่าง ๆ เมื่อเธอเรียนจบกลับมาประเทศไทยและเริ่มทำงานในบริษัททัวร์ จนกระทั่งเรวัต พุทธินันทน์ได้ชักชวนให้มาเป็นศิลปินในสังกัด GMM Grammy ซึ่งเรวัต พุทธินันทน์รู้จักกับพ่อของเธอ

## วงการบันเทิง

* **พ.ศ. 2525** คริสติน่าได้ถูกสัมภาษณ์และถ่ายแบบลงในนิตยสาร **บงกช** และอีกหลาย ๆ นิตยสาร

* **พ.ศ. 2527** คริสติน่าเธอได้เข้าประกวดนางสาวไทย โดยใช้ชื่อในการประกวดว่า **ตรีจินดา อากีล่าร์สกุล** เวทีเดียวกับชไมพร จตุรภุช และสาวิณี ปะการะนัง ,วาสิฏฐี ศรีโลฟุ้ง ,อลิษา ขจรไชยกุล โดยเข้าถึงรอบ 15 คนสุดท้ายหลังจากนั้นเธอก็ถ่ายแบบถ่ายโฆษณาอยู่หลายปี ก่อนเธอจะบินไปเรียนต่อต่างประเทศ คริสติน่าเธอได้บอกว่าชีวิตในวงการบันเทิง เริ่มมาจากการร้องเพลงไม่เกี่ยวกับตอนที่เธอไปประกวดนางงามแต่อย่างใด

* **พ.ศ. 2532** คริสติน่าก้าวสู่ศิลปินฝึกหัดโดยคำชักชวนของ เรวัติ พุทธินันท์ โดยเซ็นสัญญาเป็นศิลปินในสังกัดแกรมมี่ เอ็นเตอร์เทนเมนต์ ในเดือนกันยายน พ.ศ. 2532

* **พ.ศ. 2533**  **อัลบั้มแรก "[[นินจา คริสติน่า]]"** เปิดตัวด้วย Mini Series Ninja  ทางรายการไนท์โชว์ ทางช่อง 9 อ.ส.ม.ท. เมื่อคืนวันที่ 18 ธันวาคม พ.ศ. 2533 และวางแผง "วันที่ 21 ธันวาคม พ.ศ. 2533" ด้วยแนวเพลงดนตรีป๊อบแดนซ์และซาวน์ดนตรีที่ล้ำสมัยและเสียงร้องที่เป็นเอกลักษณ์ จึงทำให้ยอดจำหน่ายทะลุล้านตลับภายในเวลาเดือนครึ่ง  โดยมียอดขายรวมสูงถึง **2 ล้านตลับ** ถือเป็น**ศิลปินหญิงคนแรกของไทยที่มียอดขายทะลุล้านตลับ** และยังสร้างสถิติเป็น**อัลบั้มเปิดตัวศิลปินด้วยยอดขายสูงสุดของแกรมมี่** เพลงทั้งหมดในอัลบั้มล้วนติดชาร์ตคลื่นวิทยุหลากหลายคลื่น จนนิตยสารหรือแมกกาซีนหลายเล่มที่มีรูปเธอขึ้นปกก็ขายดิบขายดีจนหมดเกลี้ยงภายในพริบตา หรือไม่ว่าเธอจะไปเล่นฟรีคอนเสิร์ต เช่น โลกดนตรีหรือ ทัวร์คอนเสิร์ตในต่างจังหวัด เหล่าบรรดาแฟนเพลงของเธอก็ตามไปดูตามไปฟังกันอย่างท่วมท้นจนเธอได้รับ ฉายาว่า นินจาสาว อัลบั้มนี้มีเพลงฮิตที่ทำให้คนทั้งประเทศได้รู้จักเธอ ก็คือ เพลง "นินจา, พลิกล๊อค, ขอคืน, ประวัติศาสตร์, หัวใจขอมา, เปล่าหรอกนะ, อย่าไปเสียน้ำตา, ร้อน ฯลฯ" มิวสิกวิดีโอเพลง เปล่าหรอกนะ ได้รับรางวัลโทรทัศน์ทองคำ ครั้งที่ 6 (2534) สาขามิวสิควีดีโอยอดเยี่ยม คอนเสปต์แฟชั่นของอัลบั้มนี้ 'ชุดหมี ผมบ๊อบทรงแมวข่วน รองเท้าบู๊ต เข็มขัดเส้นโตกับหัวเข็มขัดรูปดาว ตุ้มหูห่วงใหญ่' กลายเป็นแฟชั่นที่ฮิตระดับปรากฏการณ์ ที่คนทั้งประเทศนั้นฮิตกันทั่วบ้านทั่วเมือง 

* **พ.ศ. 2534** - หลังจากที่มีกระแสจากเหล่าบรรดาแฟนเพลงที่อยากให้เธอเปิดการแสดงสดเป็นของตัวเอง ในที่สุด เธอก็ได้มีคอนเสิร์ตใหญ่ครั้งแรกในชีวิตของเธอที่ชื่อว่า"คอนเสิร์ต นินจา คริสติน่า" ซึ่งจัดแสดง วันที่ 23-24 กุมภาพันธ์ พ.ศ. 2534 ที่ MBK Hall ชั้น 7 เอ็มบีเค เซ็นเตอร์  ซึ่งบัตรถูกจำหน่ายหมดภายในเวลาไม่ถึงชั่วโมงจนต้องเปิดการแสดงเพิ่มถึง 2 รอบ

* **พ.ศ. 2535** - **อัลบั้มชุดที่ 2 "[[อาวุธลับ]]"** วางแผงวันที่ 28 กุมภาพันธ์ 2535 คริสติน่ากลับมาพร้อมกับผลงานดนตรีที่ล้ำสมัยและแปลกใหม่ และคอสตูมที่เป็นแฟชั่นสุดฮิต เปิดตัวอัลบั้มนี้ด้วย มิวสิควีดีโอเพลง จริงไม่กลัว ซึ่งโด่งดังไปถึงต่างประเทศ จึงทำให้เธอได้รับรางวัล MTV Asian Viewers Choice Award จากมิวสิกวิดีโอเพลง "จริงไม่กลัว" และผู้ชนะจะได้รับเกียรติให้เดินทางไปรับรางวัลที่ประเทศสหรัฐอเมริกา โดยคะแนนโหวตส่วนใหญ่ ที่ส่งให้เธอได้รับรางวัลนี้ มาจากประเทศอินเดียและประเทศในเอเชียหลายประเทศ จึงส่งผลให้เธอเป็นที่รู้จักทั้งในและต่างประเทศอีกด้วย อีกทั้งยังเคยมีบริษัทเพลงต่างชาติมาติดต่อให้เธอไปร่วมงานด้วย ตอนนั้นเธอยังไม่พร้อมในหลาย ๆ ด้านจึงต้องขอปฏิเสธโอกาสที่ดีนั้นไป และเธอยังได้ถูกนำเพลงของเธอทั้งสองอัลบั้ม นำมาเป็นรวมฮิตและผลิตขายในญี่ปุ่นและประเทศอื่นๆอีกด้วย ซึ่งยอดขายก็ขายดิบขายดี และเธอยังได้ ไมเคิล หว่อง นักแสดงและนายแบบชื่อดังจากเกาะฮ่องกงมาร่วมแสดงใน MV เพลง อย่าให้ถึงวันนั้นเลย รวมถึง มอส ปฏิภาณ ปฐวีกานต์ มาร่วมแสดงใน MV เพลง เสียใจเสียฟอร์ม มีเพลงฮิตอย่าง จริงไม่กลัว , ปัญหาโลกแตก ,ไม่อยากจะเชื่อเลย , เวลาไม่ช่วยอะไร, ขอให้โชคดี ,ทำไม่ลง ,เสียใจเสียฟอร์ม , อย่าให้ถึงวันนั้นเลย ฯลฯ ยอดขายของอัลบั้มนี้เกิน 1.2 ล้านตลับ และได้มี คอนเสิร์ต BODY MOVE ตอน เพลงยุทธอาวุธลับ วันที่ 16 พฤษภาคม 2535 2 รอบ ที่ MBK HALL ซึ่งมีกระแสตอบรับอย่างดีมากจน บัตรถูกจำหน่ายหมดทั้ง 2 รอบ ภายในเวลาไม่ถึงครึ่งชั่วโมง แต่เนื่องจากเหตุการณ์พฤษภาทมิฬทำให้แพลนโปรโมทอัลบั้มต้องระงับออกไป และเธอได้ร่วมงานกับ นันทิดา แก้วบัวสาย ในเพลง "ตะกายดาว" ประกอบละครชุดตะกายดาว ซึ่งโด่งดังทั้งเพลงและละคร

* **พ.ศ. 2536** - โปรเจ็กต์อัลบั้ม "ซน งานซนคนดนตรี" ฉลอง 10 ปี ค่ายแกรมมี่ โดยเธอนำเพลง "เอาอะไรมาแลกก็ไม่ยอม" ของ บิลลี่ โอแกน มาขับร้องใหม่ในสไตล์ของเธอจนประสบความสำเร็จอย่างสูง

* **พ.ศ. 2537** - **อัลบั้มชุดที่ 3 "Red Beat รหัสร้อน"** วางแผงวันที่ 14 มกราคม 2537 คริสติน่ากลับมาทวงบัลลังก์นักร้องหญิงแถวหน้าอีกครั้งกับความร้อนแรง ทั้งเสื้อผ้าหน้าผม และที่โดดเด่นจะเป็นทรงผมสั้นสุดร้อนแรงตรงคอนเซ็ปต์อัลบั้ม จนแฟนๆตัดตามกันและเรียกติดปากกันว่าทรง "สับปะรด" และสร้างความฮือฮาด้วยมิวสิควีดีโอเปิดตัวในเพลง ไม่ยากหรอก  และ มีเพลงฮิตคือ ไปด้วยกันนะ , นาทีที่ยิ่งใหญ่ , รักเธอที่สุด ,เลิกเหอะ ไม่มีใครขอร้อง,อยากให้รู้เหลือเกิน...ว่าฉันเสียใจ ฯลฯ ด้วยกระแสความนิยมจากแฟนๆ จึงมีการรับสมัครแดนเซอร์ในโปรเจ็กต์ "Young Christina Dancer" อีกด้วย อัลบั้มชุดนี้มียอดขายสูงเกินกว่า 3.5 ล้านตลับ ทำให้เธอเป็นนักร้องหญิงคนแรกของประเทศไทยที่มียอดขายสูงถึง 3 ล้านตลับและยังเป็นนักร้องหญิงที่มียอดขายสูงสุดของเมืองไทย และได้มี คอนเสิร์ต Christina Non-Stop Concert มีกระแสตอบรับอย่างดีบัตรถูกจำหน่ายหมดในเวลาอันรวดเร็ว จนมีเสียงเรียกร้องให้จัดคอนเสิร์ตอีกครั้งเพื่อฉลองความสำเร็จของอัลบั้มนี้ใน คอนเสิร์ต Dance Party กับคริสติน่า ตอน ไปด้วยกัน...ไม่ยากหรอก จนเรียกว่าปรากฏการณ์ "คริสติน่าFever" เลยทีเดียว

* **พ.ศ. 2538** - โปรเจ็กต์อัลบั้ม "ขนนกกับดอกไม้" เธอได้ร่วมงานกับ ธงไชย แมคอินไตย์ และยังมี เสาวลักษณ์ ลีละบุตร มาช่า วัฒนพานิช ใหม่ เจริญปุระ ศรัณย่า ส่งเสริมสวัสดิ์ และประสบความสำเร็จอย่างสูงในเพลง **รักเธอเสมอ** (ต้นฉบับโดย อัสนี-วสันต์ โชติกุล) จนมียอดขายทะลุล้านตลับภายในเวลาไม่นาน จนแกรมมี่จัดคอนเสิร์ต ปาร์ตี้ ขนนกกับดอกไม้ ณ อินดอร์ สเตเดียม หัวหมาก ซึ่งก็ประสบความสำเร็จอย่างสูงจากกระแสตอบรับของทั้งชาวแกรมมี่ การ์ด และแฟนๆทั่วประเทศ

* โปรเจ็กต์อัลบั้ม 6.2.12 ประกอบไปด้วยศิลปินแนวหน้าของไทย เจตริน วรรธนะสิน ปฏิภาณ ปฐวีกานต์,อมิตา ทาทา ยัง,มีเรีย เบเนเดตตี้ และ UHT คริสติน่า มีส่วนร่วมขับร้อง ในเพลง "แล้วมารักกันต่อ" และ "ฉันจะรอดู" ซึ่งประสบความสำเร็จเป็นอย่างสูง จนยอดขายเทปถึง 2.5 ล้านตลับ และยอดขายซีดีซิงเกิ้ลก็ทะลุถึง 2 ล้านแผ่น ซึ่งรวม ๆ สร้างยอดขายได้เฉียด 5 ล้านชุดเลยทีเดียว ในอัลบั้มนี้คริสติน่าได้สร้างกระแสฮือฮาด้วยผมสีทองกับชุดหนังรัดรูปแนวอวกาศกับมิวสิควีดีโอ "แล้วมารักกันต่อ" จนติดชาร์ตคลื่นวิทยุยาวนานทั้งสองเพลง

* **พ.ศ. 2539** 6.2.12 Concert Festival ณ สนามกีฬากองทัพบก มีผู้ชมมากกว่า 5 หมื่นคน ซึ่งเป็นคอนเสิร์ต ระดับปรากฏการณ์ของค่ายแกรมมี่ และในปีเดียวกันนั้น คริสติน่าได้ร้องเพลง "มีเพียงแต่เธอ" ประกอบละครเรื่อง "รักหลอกๆ (อย่าบอกใคร)" และเป็นอีกหนึ่งบทเพลงที่ประสบความสำเร็จอย่างสูงทั้งเพลงและละคร

* **พ.ศ. 2540** - **อัลบั้มชุดที่ 4  "[[Golden Eye]]"** (ตาสีทอง มองที่ใจ) ภายใต้การดูแลของโปรดิวเซอร์คนใหม่ "ธนา ลวสุต" วางแผงวันที่ 25 กันยายน 2540 คริสติน่ากลับมาพร้อมลุคสุดเปรี้ยวและเซ็กซี่เช่นเคย อัลบั้มนี้มีเพลงฮิตอย่าง อย่ามองตรงนั้น , ฝากความยินดี ,พูดอีกที, ไม่ต้องขอบใจ , ใต้ผ้าห่มอุ่น ,เธออยู่ไหน จับมัดไว้, ใบไม้ ซึ่งในอัลบั้มนี้ดังข้ามปี จนมียอดจำหน่ายเกิน 1.6 ล้านตลับ ซึ่งสร้างสถิติ ***นักร้องหญิงไทยคนแรกที่มียอดจำหน่ายเกินล้านตลับ ถึง 4 อัลบั้ม*** และคริสติน่ายังได้ร่วมแต่งทำนองเพลงในเพลง "ใต้ผ้าห่มอุ่น" และได้มีคอนเสิร์ตร่วมกับรายการ แฮปปี้เบิรด์เดย์  ซึ่งเป็นคอนเสิร์ตการกุศล จัดขึ้นที่ MCC HALL THE MALL บางกะปิ วันที่ 23 ตุลาคม 2540 ซึ่งมีชื่อว่า คอนเสิร์ตเปิดอัลบั้ม GOLDEN EYE ซึ่งได้กระแสตอบรับจากแฟนเพลงอย่างสูงจนเต็มฮอลล์ และในโปรเจกต์อัลบั้มพิเศษมีเพลงใหม่ "Global Night Lite" กับเพลง Love Hurts (เลิกเหอะ) และออกอัลบั้มพิเศษฉลองความสำเร็จอย่าง Christina Remix ซึ่งนำเพลงฮิตในอัลบั้มต่างๆและนักร้องท่านอื่นมาร้องใหม่ เช่น "Easy baby like it like that" (ไม่ยากหรอก), อ้อมแขนที่ว่างเปล่า,คงจะมีสักวัน ซึ่งใน พ.ศ.นี้ คริสติน่าฮอตจนดังข้ามปี

* **พ.ศ. 2541** - เธอได้จัดตั้งกลุ่มแฟนคลับของเธอขึ้นมีชื่อว่า CHRISTINA FAN CULB และมีคริสติน่าเป็นประธานและได้รับการตอบรับอย่างสูงในขณะนั้น

* **พ.ศ. 2542** - **อัลบั้มชุดที่ 5 "5th Avenue"** วางแผงวันที่ 28 มกราคม 2542  เป็นเพลงแนวพ็อพ-วาไรตี้ คริสติน่ามาในลุคที่ลดความเซ็กซี่ แต่งตัวสบายๆด้วยเสื้อแขนกุดกางเกงขายาวสะพายกระเป๋าในลุคชิลๆและทรงผมที่สุดเปรี้ยว มีเพลงฮิตอย่าง "รออีกนิดนึง ,หนึ่งนาที ,อุ่นใจ ,เสร็จอีกละ ,ผู้ชายขี้ลืม , และได้มีคอนเสิร์ตเปิดอัลบั้ม 5 th Avenue" อีกเช่นเคย แต่อัลบั้มนี้ พิษของMP3 ระบาดหนักจนยอดขายต้องร่วงลงมา  แต่ก็เป็นการเป็นลุคใหม่ที่ดีและแฟนๆก็ต้อนรับอย่างดี ยอดขายจึงสูงถึง 8.6 แสนตลับ ก็ถือว่าประสบความสำเร็จสูงสุดในสมัยนั้น และเพลงของเธอก็ยังคงติดชาร์ตวิทยุหลายต่อหลายคลื่น นอกจากนั้นยังมีเพลงประกอบละครเรื่อง "บาปรัก" ชื่อเพลง "ผิดด้วยหรือ" จนโด่งดังติดชาร์ตคลื่นวิทยุ ซึ่งโด่งดังทั้งเพลงและละคร

* **พ.ศ. 2543** โปรเจ็กต์อัลบั้มคู่ **You Are The One** เธอได้ร่วมงานกับนักร้องหญิงชาวอังกฤษ Sarah Jane Fearnley และเป็นการนำเพลงของคริสติน่ามา Arrange และทำดนตรีให้ทันสมัยขึ้น และได้โปรดิวเซอร์จากชาวอังกฤษคือ ไซม่อน เฮนเดอร์สัน ซึ่งสนิทกับเฟิร์น และยังผลิตส่งขายทั้งในและนอกประเทศ จึงเป็นอัลบั้มสากลชุดแรกของคริสติน่า จนประสบความสำเร็จพอสมควรและโด่งดังในต่างประเทศ จนแกรมมี่จัดคอนเสิร์ตต้อนรับเฟิร์นที่ชื่อว่า **You Are the One All My Love Concert By Oil Of Olay** ที่ศูนย์การประชุมแห่งชาติสิริกิติ์ แฟน ๆ ทั้งชาวไทยและชาวต่างชาติ ให้การต้อนรับอย่างสูง สมเกียรติ ทั้งคริสติน่า และเฟิร์น

* **พ.ศ. 2544** - **อัลบั้มชุดที่ 6 ชื่อชุด "Dancing Queen"** วางแผงวันที่ 27 เมษายน 2544 คริสติน่ากลับมากับความยิ่งใหญ่และภาพลักษณ์หรูหราเพื่อตอกย้ำความเป็นราชินีเพลงแดนซ์ตัวจริงผสมกับแนวเพลงอิเล็คโรนิคก้าพ็อพ และมีเพลงเปิดตัวที่สร้างกระแสฮือฮา อาทิ คิดผิดคิดใหม่ , Zoom ,หาไว้สักคน , หนักกว่านี้(ฉันก็ไหว) ,อยากดีกว่าเขา ซึ่งทุกเพลงมีการใช้เทคนิคทางดนตรีอย่างมาก ภายใต้การดูแลงานของโปรดิวเซอร์คู่ใจ โอม ชาตรี คงสุวรรณ สังกัด RPG ในขณะนั้น  แต่เนื่องจากอัลบั้มนี้ดนตรีค่อนข้างนำสมัยจึงใช้เวลาหลายปีที่เข้าถึงแฟนเพลง มิวสิควีดีโอ "คิดผิดคิดใหม่" และ Spot โฆษณาอัลบั้ม ซึ่งทำออกมาได้อลังการมาก ว่ากันว่าใช้เงินในการสร้างมิวสิกเพลงนี้ถึง 3 ล้านบาท และเป็นอัลบั้มที่มีความหวือหวาที่สุดอัลบั้มหนึ่ง และยังคงเป็นอัลบั้มที่ทันสมัยแม้นำกลับมาฟังในยุคนี้

* **พ.ศ. 2545** คริสติน่า กลับมากับคอนเสิร์ตใหญ่แห่งปี สมศักดิ์ศรีแดนซิ่งควีน  ในชื่อ **Green Concert Vol. 8 หัวใจขอมา**  และสร้างกระแสฮือฮา ส่วนมาก Green concert จะเป็นคอนเสิร์ตที่มีแต่เพลงฟังสบาย แต่คอนเสิร์ตครั้งนี้เปลี่ยนรูปแบบของ Green concert ไปเป็นมีเพลงเต้นมากขึ้นและมีกระแสตอบรับเป็นอย่างสูงบัตรจำหน่ายหมดทั้งสองรอบ เมื่อวันที่ 22-23 มิถุนายน ณ ศูนย์การประชุมแห่งชาติสิริกิติ์ จำนวน **2** รอบ

8 กันยายน พ.ศ. 2545 คริสติน่าร่วมขึ้น Concert 10 Years EXACT อิมแพ็ค อารีน่า เมืองทองธานี จำนวน 1 รอบ

* **พ.ศ. 2546** - **อัลบั้มชุดที่ 7 "Paradise"** วางแผนวันที่ 24 มิถุนายน 2546 คริสติน่ากลับมาพร้อมคอสตูมชุดดำเว้าโชว์แผ่นหลังสุดเซ็กซี่กับทรงผมสั้นสุดเท่ และดนตรีกลิ่นอายแทงโก้ และนีโอลาตินในเพลงเปิดตัว "สวรรค์อยู่ที่ใจ" ซึ่งในชุดนี้มีเพลงฮิต  ห้องเดิม , อยากฟังคำนั้นตลอดไป , สวรรค์อยู่ที่ใจ, คนแพ้ไม่มีที่ไป, คนบนฟ้า ซึ่งประสบความสำเร็จอย่างมากมียอดขายถึง 7.6 แสนตลับ และวันที่ 11 - 12 ตุลาคม 2546 คริสติน่าร่วมแสดงใน "Green Concert Vol.9 ณ อินดอร์ สเตเดียม หัวหมาก

* **พ.ศ. 2547** เธอได้รับบทบาทพิธีกรครั้งแรกในชีวิตของเธอ ในรายการ UNSEEN TV (อันซีน ทีวี) ทางช่อง 3 ร่วมกับ ดีเจโจ้ อัครพล ธนะวิทวิลาศ (เสียชีวิตแล้ว) และ คุณวู้ดดี้ วุฒิธร มิลินทจินดา ซึ่งออกอากาศทุกวันอาทิตย์ เวลา 14:15 น.อยู่ระยะเวลา 1 ปี 1 สัปดาห์ โดยเทปแรกพี่เบิร์ด ธงไชยมาเป็นแขกรับเชิญและให้กำลังใจพิธีกรมือใหม่ และในปีนี้ คริสติน่าได้มีโอกาสเป็นแขกรับเชิญในงาน "บางกอก 2485 เดอะมิวสิคัล" เมื่อวันที่ 15 กุมภาพันธ์ 2547 จำนวน 1 รอบ ณ ศูนย์วัฒนธรรมแห่งประเทศไทย และ คริสติน่ายังมีโอกาสได้ร้องเพลงประกอบละครเรื่อง "ตารีบุหงา" ทาง ททบ.5 ชื่อเพลง "รออยู่ตรงนี้"

* **พ.ศ. 2548** - คริสติน่าได้เข้าร่วม "คอนเสิร์ตด้วยแสงแห่งรัก (The Light of Love)" เพื่อหารายได้ช่วยเหลือผู้ได้รับผลกระทบจากเหตุการณ์สึนามิที่ภาคใต้ จัดแสดงที่ เวทีกลางแจ้งชั่วคราว สวนลุมพินี และ "คอนเสิร์ตซันซิลค์ ปาร์ตี้สำหรับสาวผมสวย" ร่วมกับ ใหม่ เจริญปุระ และ นูโว ณ สวนลุมไนซ์บาร์ซา แสดงเมื่อช่วงเดือนเมษายน 2548

* **พ.ศ. 2549** คริสติน่ามาร่วมงานกับเอไทม์โชว์บิซ และ เจตริน วรรธนสิน ใน "The Beat Concert" มีกระแสตอบรับอย่างดีจนเกินคาด บัตรจำหน่ายหมดอย่างรวดเร็ว สร้างกระแสฮือฮาเป็นอย่างมาก และในปีเดียวกัน คริสติน่า ได้รับรางวัล Dancing Queen จากนิตยสาร OK.Magazine อีกด้วย

* **พ.ศ. 2550** - **อัลบั้มชุดที่ 8 "C.Space"** ชุดนี้เป็นที่พูดถึงในเรื่องของเครื่องแต่งกายโดยเฉพาะแว่นตาเพชรและแฟชั่นชุดแต่งกายแบบจัดเต็ม มี Teaser ฉายในรถไฟฟ้า พร้อมเปิดตัวเพลงใหม่อย่าง An Everlasting Love,วางมีดได้หรือยัง ,คืนเหงา" ซึ่งอัลบั้มนี้ได้ผลิตในรูปแบบ Enhance CD (ซีดีเพลงมัลติมีเดียแถม MV)  อีกทั้งยังได้รับการเสนอชื่อเข้าชิงรางวัลสีสันอะวอร์ดส์ ครั้งที่ 20 ในสาขานักร้องหญิงยอดเยี่ยม  และนับเป็นอัลบั้มเดี่ยวชุดล่าสุดของเธอ (ชุดที่ 8) และในปี (2550) จีเอ็มเอ็ม มีเดีย จับมือ โดฟ จัดคอนเสิร์ตแดนซ์สุดมันส์แห่งปี Dove Presents “Dare To Dance Concert” (โดฟพรีเซ้นต์ แดร์ทูแดนซ์คอนเสิร์ต) เนรมิตดิสโก้เธคขนาดใหญ่ให้ 4 สุดยอดศิลปินเพลงแดนซ์ “เจ-ใหม่-โดม-ติ๊นา” มาร่วมแดนซ์แบบนันสต็อปเป็นครั้งแรก ในวันเสาร์ที่ 19 พ.ค.2550 ที่อิมแพ็ค อารีน่า เมืองทองธานี จำนวน 1 รอบ

* **พ.ศ. 2551** วันที่ 26 สิงหาคม พ.ศ. 2551 คริสติน่าร่วมคอนเสิร์ต 25 ปี นิติพงษ์ ห่อนาค ณ อิมแพ็ค อารีน่า เมืองทองธานี จำนวน 1 รอบ

* **พ.ศ. 2552** คริสติน่าไปเป็นแขกรับเชิญพิเศษ Super Super Surprise Guest ให้ ธงไชย แมคอินไตย์  ในธงไชย คอนเสิร์ต แฟนซี แฟนซน...ร้อง เต้น เล่น แต่งตัว คอนเสิร์ตครบรอบ 25 ปี GMM Grammy จำนวน 4 รอบ ระหว่างวันที่ 30 กรกฎาคม - 2 สิงหาคม 2552 ช่วงปลายปี 2552 คริสติน่าร่วมงานกับ ใหม่ เจริญปุระ ทำโปรเจกต์ "Mai & Tina Beauty on The Beat" ซึ่งสร้างกระแสฮือฮาอย่างมากในมิวสิควีดีโอ เพลง Burn และทั้งคู่ได้เปิดคอนเสิร์ต Mai & Tina Beauty on the Beat ณ อิมแพ็ค อารีน่า เมืองทองธานี เมื่อวันที่ 6 มิถุนายน 2552  โดยอัลบั้มเต็มวางแผง หลังจบคอนเสิร์ต เมื่อ 26 พฤศจิกายน 2552

* **พ.ศ. 2553** คริสติน่า อากีล่าร์ ขึ้นคอนเสิร์ตร่วมกับนักร้องอีกหลายท่าน อันเป็นความร่วมมือของ บริษัท จีเอ็มเอ็ม แกรมมี่ และโซนี่ มิวสิก (ประเทศไทย) เพื่อรำลึกถึงราชาเพลงป๊อบของโลกผู้ล่วงลับ ไมเคิล แจ็คสัน ในวันที่ 21 -22 กุมภาพันธ์ 2553 ที่อิมแพ็ค อารีน่า เมืองทองธานี จำนวน 2 รอบ ในครั้งนี้คริสติน่าร้องเพลง The Way You Make Me Feel ของ Michael Jackson และในปีเดียวกันนั้นเอง เมื่อเดือนพฤษภาคม คริสติน่า อากีล่าร์ ได้ร่วมร้องเพลง "ขอความสุขคืนกลับมา" แต่งโดย นิติพงษ์ ห่อนาค เนื่องจากเหตุการณ์ความไม่สงบจากการชุมนุมทางการเมืองในกรุงเทพมหานคร และให้ดารานักแสดงและนักร้องหลายท่านมาร่วมร้องเพลงนี้ เป็นเพลงที่เป็นความร่วมมือระหว่าง ไนน์เอ็นเตอร์เทน และ นิติพงษ์ ห่อนาค วันที่ 6 มิถุนายน 2553 ร่วมแสดงในงาน Together WE CAN Charity Days ที่จัดโดยกรุงเทพมหานคร โดยมีเหตุการณ์ประทับใจคือ เสียงดนตรี Backing Track ดับระหว่างการร้องเพลง นาทีที่ยิ่งใหญ่ และปี 2553 ในวันที่ 21 ธันวาคม 2553 เป็นวันครบรอบ 20 ปีของการทำงานในวงการเพลงของคริสติน่า อากีล่าร์ (อัลบั้มนินจา คริสติน่า วางแผง 21 ธันวาคม 2533)

* **พ.ศ. 2554** คอนเสิร์ตฉลองครบรอบ 20 ปี บนเส้นทางสายดนตรีของคริสติน่า อากีล่าร์ *20th years Christina Aguilar Concert* และเป็นนักร้องหญิงคนแรกที่มีโปรดักชั่นเวที แบบ center stage ที่หมุนได้ 360° ซึ่งเป็นความท้าทายของ คริสติน่า อากีล่าร์และทีมงาน Atime Showbiz ตั้งแต่ก่อตั้งบริษัทมา และประสบความสำเร็จอย่างสูงกับคอนเสิร์ตครั้งนี้ จนเป็นกระแส Talk of the town ในสื่อต่าง ๆ มากมาย แสดงวันที่ 4 -5 มิถุนายน 2554 รอยัล พารากอน ฮอลล์ จำนวน 2 รอบ

* **พ.ศ. 2555** "คอนเสิร์ต Dee & Seefa : The Lyrics of Love" มุมมองความรัก จากปลายปากกาของ “ดี้-นิติพงษ์” และ “สีฟ้า” แสดงวันที่ 4-5 กุมภาพันธ์ 2555 ที่ รอยัล พารากอน ฮอลล์ จำนวน 2 รอบ และ"Sea-Mix on the Beach Concert" ณ "Ocean Marina Yacht Club Pattaya" จ.ชลบุรี ซึ่งมีศิลปิน "เจ เจตริน" และ "ก้านคอบอย (ก้านคอคลับ)"  วันที่ 25 กุมภาพันธ์ 2555 เวลา 18.30 นและเป็นแขกรับเชิญคอนเสิร์ตให้กับ เจ เจตรินฉลอง 20 ปี วันที่ 20-22 กรกฎาคม 2555 ณ รอยัล พารากอน ฮอลล์

* **พ.ศ. 2556**  6.2.13 Concert ณ รอยัล พารากอน ฮอลล์ ประกอบด้วย "คริสติน่า อากีล่าร์" "เจตริน วรรธนะสิน"  "ปฏิภาณ ปฐวีกานต์ " "มีเรีย เบเนเดตตี้" "ทาทา ยัง" และ UHT แสดงจำนวน 5 รอบ 3 - 5 พฤษภาคม 2556 โดยบัตรคอนเสิร์ตขายหมดในเวลาอันรวดเร็วเป็นประวัติการณ์ทั้ง 5 รอบ จนต้องจัดคอนเสิร์ตอีกครั้งภายใน 6 เดือน คือ 6.2.13 Dance Fever Concert  แสดงจำนวน 2 รอบ ในวันที่ 9 -10 พฤศจิกายน 2556 ณ อิมแพ็ค อารีน่า เมืองทองธานี

* **พ.ศ. 2557** คริสติน่าเป็นแขกรับเชิญให้กับ เทยแฟร์เฟสติวัลคาร์นิวัลแห่แหน ประจำปี 2557 Muang Thai Gmm Live House @ Central World Fl.8  วันที่ 22 พฤศจิกายน 2557

* **พ.ศ. 2557** Singha Corporation Presents Ohm Chatree Live 2014 : RPG Replay ที่ ธันเดอร์โดม เมืองทองธานี วันที่ 28 ธันวาคม 2557 ซึ่งนำทีมโดย  ชาตรี คงสุวรรณ, Christina Aguilar, Peter Corp Dyrendal, Palmy, Mr.Team, Y Not 7, ตุ้ย ธีรภัทร์, โบ สุนิตา, จั๊ก ชวิน, ศักดา พัทธสีมา

* **พ.ศ. 2558** คอนเสิร์ตThe Masterpiece 30 ปี นิติพงษ์ ห่อนาค ณรอยัล พารากอน ฮอลล์  วันที่ 24 -25 มกราคม 2558  อาทิ เจตริน วรรธนะสิน ใหม่ เจริญปุระ คริสติน่า อากีล่าร์ เสาวลักษณ์ ลีละบุตร บิลลี่ โอแกน มาช่า วัฒนพานิช อำพล ลำพูน

* **พ.ศ. 2558** คอนเสิร์ต ขนนกกับดอกไม้ The Original Returns ที่ อิมแพ็ค อารีน่า เมืองทองธานี  จำนวน 4 รอบ วันที่ 27 - 1 มีนาคม 2558 ร่วมกับ ธงไชย แมคอินไตย์ และ เสาวลักษณ์ ลีละบุตร มาช่า วัฒนพานิช ใหม่ เจริญปุระ ศรัณย่า ส่งเสริมสวัสดิ์

* **พ.ศ. 2558**  “คอนเสิร์ต 10 ปี ATIMESHOWBIZ” ณ รอยัล พารากอน ฮอลล์ สยามพารากอน  / ฉลอง 10 ปี Atime Showbiz นำทีมโดย เจ เจตริน / คริสติน่า อากีล่าร์ / มอส ปฏิภาณ / อมิตา ทาทา ยัง / แอม เสาวลักษณ์ / เจนนิเฟอร์ คิ้ม / บอย พีซเมคเกอร์ / 3 แยกปากหวาน (อ๊อฟ ปองศักดิ์, ว่าน ธนกฤต, ป๊อป ปองกูล) วันที่ 29 - 31 พฤษภาคม 2558

* **พ.ศ. 2559** คอนเสิร์ตใหญ่ ฉลองครบรอบ 25 ปี คริสติน่า อากีล่าร์ กับ Christina Kingdom Concert ที่มาพร้อมกับรูปแบบเวทีที่สุดปัง อาทิ แคทวอล์คเวทีเป็นสะพานหมุนได้ 360 องศา อีกทั้งการถ่ายโปสเตอร์โปรโมทของคอนเสิร์ตครั้งนี้ถือว่าเป็นการลงทุนถ่ายโปสเตอร์และโปรดักชั่นที่แพงที่สุดตั้งแต่ เอไทม์โชว์บิซก่อตั้งบริษัทมา ซึ่งออกแบบโปรดักชั่นเวที แสง สี เสียงและเทคนิคพิเศษอย่างอลังการให้เป็นดั่งอาณาจักรของเธอ แสดงเมื่อ วันที่ 21-22 พฤษภาคม 2559 จำนวน 2 รอบ ณ รอยัล พารากอน ฮอลล์ 

* **พ.ศ. 2559** **“คอนเสิร์ตล้านตลับ"** วันที่ 7-9 ตุลาคม 2559 จำนวน 3 รอบ ที่ Royal&nbsp; Paragon&nbsp; Hall การรวมตัวของ 6 ศิลปินหญิงระดับ ICON ผู้พลิกประวัติศาสตร์วงการเพลงไทย&nbsp; ได้แก่ คริสติน่า อากีล่าร์ ใหม่ เจริญปุระ นัท มีเรีย เบนเนเดดตี้ โบ สุนิตา ลีติกุล อมิตา ทาทา ยัง นิโคล เทริโอ

* **พ.ศ. 2560** Ohm Chatree Live 2017 : Rewat Forever ที่ รอยัล พารากอน ฮอลล์ วันที่ 7 พฤษภาคม 2558 ซึ่งนำทีมโดย  ชาตรี คงสุวรรณ, Christina Aguilar,อำพล ลำพูน, Mr.Team, โบ สุนิตา, จั๊ก ชวิน ศักดา พัทธสีมา สิงโต**&nbsp;**นำโชค แสตมป์**&nbsp;**อภิวัชร์ อีทีซี วงทีโบน บี**&nbsp;**พีระพัฒน์ สุรสีห์**&nbsp;**อิทธิกุล หนึ่ง**&nbsp;**จักรวาล ว่าน**&nbsp;**ธนกฤต พัดชา นนท์**&nbsp;**ธนนท์ และ**&nbsp;**THE MISTER MUSIC SESSION  **คริสติน่า อากีล่าร์ ขึ้นเวทีหลังจากอยู่โรงพยาบาลมา 1 สัปดาห์ (1 - 7 พฤษภาคม 2560) ด้วยอาการอาหารเป็นพิษ และโรคภูมิแพ้ ซึ่งแพทย์ไม่อนุญาตเพราะภูมิคุ้มกันของร่างกายอ่อนแอมาก ง่ายต่อการติดเชื้อทุกชนิด แต่คริสติน่าก็มาร่วมงานเพื่อร้องเพลง "ชอบก็บอกชอบ" ของเรวัติ พุทธินันท์  หลังจบคอนเสิร์ตนี้ คริสติน่าขอพักงานช่วง พฤษภาคม 2560 - มิถุนายน 2560 เพื่อพักฟื้นสุขภาพ ให้แข็งแรงเหมือนเดิม**

* **พ.ศ. 2560** Green Concert หมายเลข 20 ปุ๊ ปาน ป๊อด The 3 Masters  เสาร์ที่ 9 และอาทิตย์ที่ 10 กันยายน 2560 ที่ Royal Paragon Hall  รายได้ส่วนหนึ่งนำไปซื้อเครื่องกระตุกหัวใจ (AED) มอบให้โรงพยาบาลในถิ่นทุรกันดาร  โดยคริสติน่า อากีล่าร์ เป็นแขกรับเชิญของ ปุ๊ อัญชลี จงคดีกิจ

* **พ.ศ. 2560** JDNA X-tream Concert 2 รอบการแสดง เสาร์ที่ 16 และ อาทิตย์ที่ 17 ธันวาคม 2560 ที่ อิมแพ็ค อารีน่า เมืองทองธานี โดยคริสติน่า อากีล่าร์ เป็นแขกรับเชิญพิเศษคนสุดท้าย

* **พ.ศ. 2561** MEMORIES ARE FOREVER ให้เพลงผูกใจ คิดถึงกันตลอด รูปแบบ LUXURIOUS รอบการแสดง เสาร์ที่ 27 มกราคม 2561 จำนวน 1 รอบ ณ ห้องนภาลัย บอลรูม, โรงแรมดุสิตธานี

* **พ.ศ. 2561** คอนเสิร์ตบทกวีในเสียงเพลง  บทบรรเลงเพื่อชีวิต “จากภูผาถึงทะเล” คาราวาน > คาราบาว > พงษ์สิทธิ์ คำภีร์ เสาร์ที่ 25 สิงหาคม 2561  อิมแพ็ค อารีน่า เมืองทองธานี โดยคริสติน่า อากีล่าร์ เป็นแขกรับเชิญพิเศษของพงษ์สิทธิ์ คำภีร์

* **พ.ศ. 2562** บริษัท CHANGE 2561 ได้ชวนติ๊นา คริสติน่า อากีล่าร์ ทำรายการคุยสตอรี่ ใน part เรียลลิตี้ “CHRISTINA’S Diary” โดย EP.0 ทดลองออกอากาศเมื่อวันที่ 13 มีนาคม 2562

* **พ.ศ. 2562** GSB & TIPlife Present Queens of Dance 20 เมษายน 2562 ณ GSB Stadium

* **พ.ศ. 2562** The Lyrics Of Love Concert : Greatest Hits of Dee & Boyd คอนเสิร์ตครั้งประวัติศาสตร์ที่รวบรวม 10 ศิลปิน  ใหม่ นัท ติ๊นา แอม มาช่า และอีกมากมาย 2 รอบ ณ Royal Paragon Hall 13 - 14 ก.ค. 2562

* **พ.ศ. 2562 พี่ติ๊นา คริสติน่า ได้รับเกียรติร่วมขับร้อง** เพลง "ให้รักเป็นสะพาน" [Let love be the bridge]  บทเพลงพิเศษเพื่อรับเสด็จการเยือนประเทศไทยของสมเด็จพระสันตะปาปาฟรังซิส ระหว่างวันที่ 20-23 พฤศจิกายน 2562

* **พ.ศ. 2563** เกิดสถานการณ์ระบาดของไวรัส COVID-19 ทำให้ธุรกิจจัด Event และคอนเสิร์ตต้องยกเลิก หรือเลื่อนออกไปทั้งหมด ตั้งแต่เดือนมีนาคม 2563 จนกระทั่งเดือนกรกฎาคม 2563 พี่นิค จีนี่ (วิเชียร ฤกษ์ไพศาล) และทางบริษัท Index Creative Village ร่วมกันคิดจะจัดคอนเสิร์ตครั้งแรกๆ ของโลกที่รองรับการใช้ชีวิตในรูปแบบใหม่ แบบมี Social Distancing โดยให้ชื่อว่า "DANCE SPHERE CONCERT" ในวันเสาร์ที่ 18 กรกฎาคม 2563 ศิลปินคือ KING & QUEEN OF DANCE เจตริน วรรธนะสิน และคริสติน่า อากีล่าร์ ในรูปแบบคอนเสิร์ตแบบสดๆทั้ง Online และ On Ground กับความมันส์ของไลฟ์ในรูปแบบ Hybrid Concert ครั้งแรกของประเทศไทย จัดที่ ทรู ไอคอน ฮอลล์ ชั้น 7 ไอคอนสยาม
* **พ.ศ. 2566** การร่วมมือครั้งประวัติศาสตร์ GRAMMY X RS : 90's Versary Concert วันเสาร์ที่ 29 และ อาทิตย์ที่ 30 กรกฎาคม 2566 รอบการแสดง 18.00 น. IMPACT ARENA เมืองทองธานี เจ เจตริน / ติ๊นา คริสติน่า / ใหม่ เจริญปุระ / มอส ปฏิภาณ / ทาทา ยัง / นิโคล เทริโอ / มาช่า วัฒนพานิช / นัท มีเรีย / ทัช ณ ตะกั่วทุ่ง / แร็พเตอร์ / โดม ปกรณ์ ลัม / ลิฟท์  ออย / เต๋า สมชาย / เจมส์ เรืองศักดิ์ / นุ๊ก สุทธิดา
* **พ.ศ. 2566** **Christina Q Concert** คอนเสิร์ตสุดอลังการของปี 2566 ที่ยกสระน้ำขึ้นไปบนเวทีคอนเสิร์ต เปิดแสดง วันเสาร์ที่ 9 ธันวาคม 2566 ที่ IMPACT ARENA เมืองทองธานี รอบการแสดง 18.00 น.  แขกรับเชิญ เป๊ก ผลิตโชค, 4 สาว 2002 ราตรี (แคทรียา อิงลิช หญิง รฐา โพธิ์งาม เบล หว่าหวา), เทเรซ่า อากีล่าร์ ศรีโรจนันท์ และ ออร์ก้า ภูเรภัทร์ อากีล่าร์ ศรีโรจนันท์ (น้องสาว และหลานชายคนโตของติ๊นา คริสติน่า อากีล่าร์)
* **พ.ศ. 2567** **90’s FOREVER CONCERT** รวมที่สุดของโชว์ จากที่สุดของซูเปอร์สตาร์ 7 SUPERSTARS 7 SUPERSHOWS หนุ่ย อำพล / ใหม่ เจริญปุระ / บิลลี่ โอแกน /  ก้อง สหรัถ / คริสติน่า อากีล่าร์ / ทาทา ยัง / มอส ปฏิภาณ และ 1 SUPERGROUP ที่จะทำให้คุณร้องไห้ท่วมอิมแพ็ค แมว จิรศักดิ์ / เหน่ง Y NOT 7 / ดา อินคา / มิคกี้  / ตั้ม สมประสงค์วันเสาร์ 24 กุมภาพันธ์ 2567 ที่ IMPACT ARENA เมืองทองธานี รอบการแสดง 17.00 น. ใช้เวลาแสดงทั้งหมดยาวนานถึง 7 ชั่วโมง
* **พ.ศ. 2567** **คอนเสิร์ต Cassette Fest Mega Hits" DANCE-ลืม-โลก โยก-ตัว-แตก!!** กับเพลงสุดฮิตและศิลปินที่คิดถึง... King of Energy : เจ เจตริน / มอส ปฏิภาณ ตัวมัมนำแดนซ์ : คริสติน่า อากีล่าร์ / มาช่า วัฒนพานิช T-Pop แรร์ไอเทม : เต๊ะ ศตวรรษ, ทีน สราวุฒิ, เอ็กซ์ Surround จาก Teen 8 Grade A / Dragon 5 / ตอง ภัครมัย โดโจ โดนใจ : Triumphs Kingdom ตัวตึงสายโดด : ป๊อด ธนชัย กินจุ๊บจิ๊บกับ : เบนซ์ พรชิตา Super Guest* รอบวันเสาร์ สาวน้อยมีเขา : ไบรโอนี่ และรอบวันอาทิตย์ Girl Group สุดคิ้วท์ : Pop Angels บัวชมพู , มด 3G , พิมพ์ ZAZA วันแสดง 13-14 กรกฎาคม 2567 ที่ PARAGON HALL
* **พ.ศ. 2567 HER CONCERT** 7 เสียง แห่งแรงบันดาลใจ 7 พลัง หัวใจแกร่งของผู้หญิง 7 ดีวา บนคอนเสิร์ตที่สุดแห่งปี ครั้งแรกของการรวมตัวแม่แห่งยุค 7 ดีวา ที่จะมาดวลพลังเสียงบนเวทีเดียวกัน คริสติน่า อากีล่าร์ / แอม เสาวลักษณ์ / โบ สุนิตา / ทาทา ยัง / ดา เอ็นโดรฟิน / แก้ม วิชญาณี และเบน ชลาทิศ ร่วมกับ Kasetsart University Wind Symphony แสดงวันอาทิตย์ที่ 22 กันยายน 2567 ที่ Ballroom Hall 1-4, ศูนย์การประชุมแห่งชาติสิริกิติ์  จำนวน 2 รอบ เวลา 13.00 น. และ 19.00 น. *รายได้ส่วนหนึ่งมอบให้กองทุนคริสติน่าเพื่อส่งเสริมความเสมอภาคระหว่างเพศ ผ่าน UNFPA * และ ** รายได้หลังหักค่าใช้จ่ายสมทบการสร้างโรงพยาบาลมหาวิทยาลัยเกษตรศาสตร์ **
* **พ.ศ. 2567 Dance Arena Grammy RS Concerts “ท้าดวลรวมตัวแดนซ์”** วันเสาร์ที่ 26 ตุลาคม 2567 ที่ Impact Arena เมืองทองธานี  **TEAM GRAMMY :** เจ เจตริน / คริสติน่า อากีล่าร์ / นัท มีเรีย / ทาทา ยัง / แคทรียา อิงลิช / ไชน่า ดอลส์ / ญาญ่าญิ๋ง / ตอง ภัครมัย / ไอซ์ ศรัณยู / ชิน ชินวุฒ / หญิงลี ศรีจุมพล  **TEAM RS :** ทัช ณ ตะกั่วทุ่ง / เต๋า สมชาย / เจมส์ เรืองศักดิ์ / ลิฟท์ - ออย / โดม ปกรณ์ ลัม / อนัน อันวา / บาซู / เกิร์ลลี่ เบอร์รี่ / ใบเตย RSIAM
***พ.ศ. 2567 คอนเสิร์ต “ขนนก กับ ดอกไม้” ครั้งที่ 4 / 2024 ตอน “DREAM FOR LOVE”** ปรากฏการณ์ความรักจะกลับมาเบ่งบานในหัวใจอีกครั้ง ในรูปแบบคอนเสิร์ต DUET เพลงรักครั้งใหม่ ที่จะกลับมาเล่าสู่กันฟังให้กับทุกคนในคอนเสิร์ตครั้งนี้ พบพี่เบิร์ดกับคู่ดูโอ้เพลงรักครั้งใหม่ *ปุ๊ อัญชลี คู่จิ้น หนึ่งเดียวคนนี้ คริสติน่า อากีล่าร์ คู่จึ้ง ประวัติศาสตร์ ใหม่ เจริญปุระ คู่จอย สุดฤทธิ์สุดเดช ลีเดีย ศรัณย์รัชต์ คู่จี๊ด น้องเล็กพริกขี้หนู* มาร่วมสัมผัสปรากฎการณ์ความรักครั้งนี้ไปพร้อมกัน รับรองความฟินแบบฟูลฟิล     รอบการกุศล วันศุกร์ที่ 22 พฤศจิกายน 2567 / รอบการแสดง 19:00 น, วันเสาร์ที่ 23 พฤศจิกายน 2567 / รอบการแสดง 19:00 น. และ วันอาทิตย์ที่ 24 พฤศจิกายน 2567 / รอบการแสดง 17:00 น. ที่ : อิมแพ็ค อารีน่า เมืองทองธานี
***พ.ศ. 2567 Sound About Mountain Fest ครั้งที่ 2** มิวสิคเฟสติวัลที่ “คึก”ที่สุดของคนยุค 90's พบกับ 6 ศิลปินตัวตึงแห่งยุค! เจ เจตริน : King of Dance เตรียมระเบิดความสนุกให้มันส์สุดยิ่งกว่าเดิม คริสติน่า อากีล่าร์ : Dancing Queen ตลอดกาล กับเฟสส่งท้ายปี แบบปังที่สุด ในบรรยากาศที่ฟินกว่าครั้งไหน ใหม่ เจริญปุระ : Queen of Pop Rock การันตีความฟิน เตรียมรับแรงปะทะความสนุกเอาไว้ได้เลย มอส ปฎิภาณ : ตัวพ่อสาย Pop พร้อมบูสต์เอเนอจีแบบเต็มพิกัด สลัดสะบัดไปพร้อมกัน ทาทา ยัง : สาวน้อยมหัศจรรย์ Number 1 แห่งความสนุก และ Moderndog : ครั้งนี้มากันแบบฟูลแบนด์ ตัวแทนสายโดด เตรียมโยกให้สะเทือน วันที่ 30 พฤศจิกายน 2567 ที่ Midwinter เขาใหญ่
***พ.ศ. 2568** เป็นแขกรับเชิญ **คอนเสิร์ต 40 ปี มาลีวัลย์กับความรัก** มาดื่มด่ำไปกับ...บทเพลงรักที่งดงามของ มิ้นท์ มาลีวัลย์ เจมิน่า เจ้าของบทเพลงไพเราะมากมายที่คุณคิดถึงที่จะพาคุณย้อนเวลากลับไปสู่บทเพลงแห่งความทรงจำ พร้อมแขกรับเชิญสุดพิเศษ ที่จะมาร่วมสร้างเวทีแห่งความประทับใจ ชรัส เฟื่องอารมย์ คริสติน่า อากีล่าร์ ป๊อด ธนชัย ตู่ ภพธร วันเสาร์ที่ 14 มิถุนายน 2568 (เริ่มแสดง 18.00 น.) ณ หอประชุมใหญ่ ศูนย์วัฒนธรรมแห่งประเทศไทย
***พ.ศ. 2568** เป็นแขกรับเชิญ **คอนเสิร์ต อำพล ON FIRE CONCERT** พร้อมแขกรับเชิญ ตูน Bodyslam ปู พงษ์สิทธิ์ คำภีร์ ก้อง สหรัถ และคริสติน่า อากีล่าร์ ในวันเสาร์ที่ 21 และวันอาทิตย์ที่ 22 มิถุนายน ณ อิมแพค อารีน่า เมืองทองธานี
***พ.ศ. 2568 ไทยประกันชีวิต presents 90’s x2 SUPER CONCERT ปรากฏการณ์คู่กัน มันคูณสอง** เจ เจตริน x คริสติน่า อากีล่าร์คู่ท้าดวลแดนซ์ให้สุด X 2 1 ใน 5 คู่ SUPERSTARS กับ 5 SUPER CONCERTS ในวันเสาร์ที่ 13 และวันอาทิตย์ที่ 14 กันยายน 2568 ณ อิมแพค อารีน่า เมืองทองธานี

## ผลงานเพลง

### สตูดิโออัลบั้มเดี่ยว

### อัลบั้มพิเศษ

### อัลบั้มรวมฮิต

### เพลงพิเศษและเพลงประกอบละคร

## คอนเสิร์ต
### คอนเสิร์ตเดี่ยว

### คอนเสิร์ตกลุ่ม

### คอนเสิร์ตรับเชิญ
***ปี 2538 คอนเสิร์ต ปาร์ตี้ขนนกกับดอกไม้** 19 กุมภาพันธ์ 2538 อินดอร์ สเตเดียม หัวหมาก
***ปี 2544 คอนเสิร์ต MR.TEAM LIVE IN BANGKOK** อินดอร์ สเตเดียม หัวหมาก
***ปี 2545 คอนเสิร์ต 10 ปี เอ็กแซ็กท์** 8 กันยายน 2545 อิมแพ็ค อารีน่า เมืองทองธานี
***ปี 2546 Green Concert Vol. 9** 11 - 12 ตุลาคม 2546 อินดอร์ สเตเดียม หัวหมาก
***ปี 2552 คอนเสิร์ต แฟนซี แฟนซน ร้อง..เต้น..เล่นแต่งตัว** 30 กรกฎาคม - 2 สิงหาคม 2552 อิมแพ็ค อารีน่า เมืองทองธานี
***ปี 2555 คอนเสิร์ต J20 Anniversary Concert**  20 - 22 กรกฎาคม 2555 รอยัล พารากอน ฮอลล์
***ปี 2557 คอนเสิร์ต เทยแฟร์ เฟสติวัลคาร์นิวัลแห่แหน ประจำปี 2557** 21 พฤศจิกายน 2557 เมืองไทย จีเอ็มเอ็มไลฟ์เฮาส์
***ปี 2558 คอนเสิร์ต ขนนกกับดอกไม้ THE ORIGINAL RETURN** 27 กุมภาพันธ์ - 1 มีนาคม 2558 อิมแพ็ค อารีน่า เมืองทองธานี
***ปี 2560 Green Concert #20 ปุ๊ ปาน ป๊อด The 3 Masters** 9 - 10 กันยายน 2560 รอยัล พารากอน ฮอลล์
***ปี 2560 คอนเสิร์ต J-DNA Concert** 2 รอบการแสดง 15 - 16 กรกฎาคม 2560  **[[อิมแพ็ค อารีน่า เมืองทองธานี]]**
***ปี 2560** **คอนเสิร์ต J-DNA X-Treme Concert** 2 รอบการแสดง 16 - 17 ธันวาคม 2560 **[[อิมแพ็ค อารีน่า เมืองทองธานี]]**
***ปี 2561 คอนเสิร์ตการกุศล อัสนี วสันต์ ปรากฏการณ์สายรุ้ง รุ่งอยู่บนฟ้า** วันเสาร์ที่ 3 มีนาคม 2561 **[[อิมแพ็ค อารีน่า เมืองทองธานี]]**
***ปี 2566 คอนเสิร์ต แบบเบิร์ดเบิร์ดโชว์ ครั้งที่ 12 ตอน MULTIBIRD จักรวาลธงไชย** รอบวันอาทิตย์ที่ 19 พฤศจิกายน 2566 อิมแพ็ค อารีน่า เมืองทองธานี
***ปี 2568 คอนเสิร์ต 40 ปี มาลีวัลย์กับความรัก** วันเสาร์ที่ 14 มิถุนายน 2568 ณ หอประชุมใหญ่ ศูนย์วัฒนธรรมแห่งประเทศไทย
***ปี 2568 คอนเสิร์ต อำพล ON FIRE CONCERT** วันเสาร์ที่ 21 และวันอาทิตย์ที่ 22 มิถุนายน 2568 ณ อิมแพ็ค อารีน่า เมืองทองธานี
***ปี 2569 คอนเสิร์ต DA ENDORPHINE UPSTAGE #แสบสนิทคอนเสิร์ต** วันเสาร์ที่ 16 พฤษภาคม และวันอาทิตย์ที่ 17 พฤษภาคม 2569 ณ  พารากอน ฮอลล์ 

## ผลงานการแสดง

### การแสดง

### ละครเวที

## อ้างอิง

## แหล่งข้อมูลอื่น
*

หมวดหมู่:บุคคลจากกรุงเทพมหานคร‎
หมวดหมู่:นักร้องหญิงชาวไทย
หมวดหมู่:นักร้องป็อปไทย
หมวดหมู่:ชาวไทยเชื้อสายฟิลิปปินส์
หมวดหมู่:ชาวไทยเชื้อสายฝรั่งเศส
หมวดหมู่:ชาวไทยเชื้อสายสเปน
หมวดหมู่:ชาวไทยเชื้อสายเวียดนาม
หมวดหมู่:ศิลปินสังกัดจีเอ็มเอ็ม มิวสิค
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:พุทธศาสนิกชนชาวไทย